Harada Kachera

Harada Kachera oo sidoo kale loo yaqaanno Harada Kachira, Harada Kacheera, Harada Kakyera iyo Harada Kachra waa haro biyo macaan oog u dhow oo ku taal Degmada Rakai iyo Degmada Mbarara ee Uganda. Waxay qayb ka tahay nidaamka dhulka qoyan ee Mburo-Nakivale iyo sidoo kale qayb ka mid ah nidaamka isku xiran ee harooyinka loo yaqaanno harooyinka Koki kuwaas oo ay kala qaybiyaan dhiiqooyin baaxad leh. Waxay kaloo ka mid tahay harooyinka ka tirsan harooyinka ku hareereysan Fiktooriya. Goobta Harada Kachera waxay ku taal Degmada Mbarara ee qaybta Galbeed ee Uganda. Harada Kachera waxay ku taal iskudhafka coordinates-ka ee 0.595°S 31.115°E﻿ / -0.595; 31.115. Harada Kachera waxay ku taal dherer dhab ah oo ah 1,232 metres (4,042 feet) ka sarreeya heerka badda. Waxay u dhow dahay Beerta Qaranka ee Harada Mburo. Harada Kachera waa qayb ka mid ah nidaamka Harooyinka Koki kuwaas oo laga soo gooyay Harada Fiktooriya kordhinta dhiiqooyin baaxad leh awgeed, waxaanay sidoo kale tahay mid ka mid ah harooyinka ka tirsan harooyinka ku hareereysan Fiktooriya. Harooyinka Koki waxay ka kooban yihiin Harada Kachera, Harada Mburo, Harada Kijanebalola iyo Harada Nakivali. Juqraafiga iyo samaysanka Ka dib dhacadii El Niño ee 1997–98, Harada Kacheera waxay lumisay inta badan biyaheeda oo u gudbay dhanka Harada Fiktooriya sababo la xiriira qulqul weyn oo biyo ah oo soo maray Harada Kijjanebarora, waxaanay heerkeedu hoos u dhacay 3 mitir. Harada Kachera waxay sidoo kale lumisay jasiiraddeedii dul falan jirtay oo u ahaan jirtay gabbaad kalluunka. Xeebaha harada waxaa qariyay dhiiqooyin, duur iyo dhulal kaymo ah. Harada Kachera waa haro hoosaysa oo leh celcelis ahaan qoto dheer oo ah 5 mitir (16 feet) waxaanay sidoo kale ku fadhidaa aag dhan 42 square kilometres (16 square miles) iyo xariiq xeobeed oo dhererkiisu yahay 81 kiiloomitir. Waxay leedahay dhererka ugu badan oo ah 20 kilometres (12 miles) iyo ballac ah 3.5 kilometres (2.2 miles). Webiga Ruizi waxa uu ka soo qulqulaa degmada Bushenyi wuxuuna dhex maraa Harada Kachera iyo Harada Kijanebalola ka hor inta uusan gelin Harada Mburo uuna ku dhammaan Harada Fiktooriya. Waxa uu biyaheeda ugu shubaa dhanka Harada Fiktooriya isagoo maraya Webiga Kagera oo ah webiga kaliya ee harada ka baxa. Webiga Rwizi sidoo kale waxa uu biyihiisa ku shubaa Harada Fiktooriya isagoo sii maraya Harada Kachera oo ah nidaamka bullaacadaha ee Harada Fiktooriya. Deegaanka Harada Kachera waxay leedahay noocyo kala duwan oo shimbiro, kalluun, dhir iyo xayawaan ah. Noocyada kalluunka Harada Kachera waxay leedahay noocyo kala duwan oo kalluun ah oo ay ka mid yihiin; tallabiyaal (Nile tilapia), Oreochromis esculentus, (oo maxalli ahaan loo yaqaan engege), iyo noocyada kala ah Astatoreochromis, Astatotilapia, Clarias, Haragachromis, iyo Protopterus. Harada Kachera waxay leedahay kalluun u dhashay deegaanka oo aan ahayn nooca cichlid kuwaas oo ay ka mid yihiin; Clarias gariepinus, Clarias liocephalus, iyo Protopterus aethiopicus. Noocyada dhirta Dhirta ku taal xariiq xeobeedka Harada Kachera waxay leedahay Cyperus papyrus, Cyperus esculentus, Phragmites mauritianus, xoogaa kaymo ah, iyo beeraha mooska. Noocyada ajgaha (algae) Harada Kachera waxay leedahay wadar ahaan 47 taxa oo ay ku jiraan; Cyanophyta (17), Chlorophyta (19), Bacillariophyta (5), Euglenophyta (3), Pyrrophyta (1), Chrysophyta (1), iyo Cryptophyta (1). Noocyada xayawaanka Zooplankton Harada Kachera waxay leedahay 22 zooplankton taxa. Waxaa jira wakiilo ka tirsan Diplostraca; Ceriodaphnia cornuta, Moina micrura, Eucyclops, Mesocyclops, Toronaeus incisus, iyo Toronaeus neglectus, iyo Rotifera, oo ay ku jiraan; Asplanchna, Brachionus angularis, Brachionus bidentatus, Brachionus budapestinensis, Brachionus quadridentatus, Brachionus calyciflorus, Brachionus falcatus, Brachionus patulus, Filinia longiseta, Filinia opoliensis, Hexarthra, Keratella tropica, Lecane bulla, Polyarthra vulgaris, Synchaeta pectinata, iyo Trichocerca cylindrica. Beribiyoodka Harada Kachera waxay leedahay 8 nooc oo xayawaanka beribiyoodka ah kuwaas oo ay ka mid yihiin; Bufo gutturalis (guttural toad), Hyperolius acuticeps (sharp-nosed reed frog), Hyperolius kivuensis kivuensis (Kivu reed frog), Hyperolius viridiflavus bayoni, iyo Hyperolius viridiflavus viridiflavus (common reed frog), Phrynobatrachus natalensis (Natal dwarf puddle frog), Ptychadena mascareniensis (Mascarene grassland frog), Ptychadena oxyrhynchus (Kaffirland grassland frog), Ptychadena porissisima (Ethiopia grassland frog), iyo Xenopus victorianus (Lake Victoria clawed frog). Xamaaratada Harada Kachera waxay leedahay 7 nooc oo xamaarato ah oo ay ka mid yihiin; Agama atricollis (common tree agama), Cocodylus niloticus (Yaxaska Niilka), Mabuya maculilabris (speckle-lipped skink), Mabuya striata (common striped skink), Naja melanoleuca (water cobra), Python sebae (rock python), iyo Varanus niloticus (Nile monitor). Naasleyda Harada Kachera waxay leedahay 5 nooc oo naasley ah oo ay ka mid yihiin; Atilax paludinosus (marsh mongoose), Hippopotamus amphibius (jeerta), Lophuromys sikapusi (common brush-furred bat), Lutra maculicollis (spot-necked otter), iyo Praomys jacksoni (Jackson's soft-furred rat). Dhaqaalaha iyo hawlaha aadanaha Kalluumaysiga, ka shaqaynta kalluunka, dalxiiska, beeraha, xoolo-dhaqashada, iyo beerashada isku-dhafan ayaa ka mid ah hawlaha dhaqaale ee laga fuliyo agagaarka Harada Kachera. Dhowrista Maamulka degmada Rakai waxay u ololeeyaan kalluumaysi waara iyagoo siiya kalluumaysatada tilmaamo iyo samaynta xeerar iyo nidaamyo cusub sida xaddididda kalluumaysiga ee goobaha qaar ee laga soo dego, xiridda kuwa ka qaybqaata hawlaha kalluumaysiga sharci-darrada ah iyadoo loo marayo dhowrista biyaha iyo ilaalada dhulka iyo sidoo kale iskaashi lala yeesho hay'adaha dawladda Uganda iyo ururada bulshada kalluumaysatada (BMU). Laga soo bilaabo 2017 ilaa 2020, Maamulka Maareynta Deegaanka Qaranka ee Uganda (NEMA) wuxuu dib u soo celiyay 200 oo hektar oo ka mid ah nidaamka deegaanka dhulka qoyan ee xeebta Harada Kachera ee xumaaday ee degmada Kiruhura iyada oo loo marayo calaamadaynta aagga dhowrsan, beeridda geedaha iyo ka saarista dhismayaasha sharciga darrada ah ee aaggaas, iyo wacyigelinta bulshada ee ku saabsan maareynta nidaamka deegaanka. Tixraacyo